《寿邓子西知县》
宋代·阳枋

猗猗竹绕邓家湾，亭亭屋背围山中。
当轩水花日喷薄，覆户云叶时斓斑。
中有立士金闺客，元洞府生人间见。
捧觞天爵役人爵，戏彩前班罗后班。
不妨花县春风晚，且对萱堂白日间。
剩将千卷课儿习，博取一笑开慈颜。
和气向晚薄葱蒨，书声半夜随潺湲。
只恐天上妒人暇，催公拔宅离尘寰。
玉堂将奉承珍鼎，锵听群仙鸣佩环。
丹砂转戒独善好，刀圭分遣扶艰关。
功成麟阁归来早，笋舆随步羞桃荐菊纫兰蕳。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。